My kamera moes uitgeblaas word en hier wil ek noem dat my man met groot moeite vir my die kamera net 'n maand gelede by Sony in JHB besorg het vir 'n uitblaas. Ek was nie gelukkig met die afgeskeepte resultaat nie. Ek het na aanleiding van bogenoemde skrywe met Koeta gekontak om te verneem of hy vir my sal kan help en dan wil ek noem dat ek dit aan die man benadruk het dat ek die kamera onder geen omstandighede in Bloemfontein agter sal laat nie. M.a.w ek wou die kamera met 'n een-dag-diens weer saam terug bring. Ek het ook aan Koeta verduidelik dat ek nie heeltemal met Bloemfontein vertroud is nie en dat ek 'n baie dol oggend met 'n klomp afsprake gaan hê. En om dinge nog meer gekompliseerd te maak wil ek ook nie in die donker terug ry Bethlehem toe nie.
- per e-pos vir my 'n PDF-file met 'n straatkaart van waar hy bly gestuur. Toe ek vir hom laat weet dat dit vir 'n vrou wat so bietjie rigtingloos is, nie veel beteken toe is die man nog meer akkommoderend.
- Hy het my ingewag in Bloemfontein by my eerste afspraak van die oggend. Met 'n groot spoed was ek laat (paaie is mos nie meer wat hulle was nie) en moes vinnig vir hom weereens mooi verduidelik dat ek die kamera saam terug wil neem. Hy is daar weg met my kamera met die belofte dat hy die kamer vir my sal reg hê na ek my laaste afspraak na gekom het.
- Na my laaste afspraak van die dag het dié man WEEREENS na my toe gekom en nie net 'n SKOON kamera veilig aan my terug besorg nie, maar 'n UV-filter gekoppel aan my lens aan my terug besorg.
Mense die man het letterlik agteroor gebuig om my te akkommodeer! Ek het foto's kom neem en my kamera is pragtig skoon en die filter werk soos 'n droom. Koeta is lus vir besigheid en skroom hy nie om vir mens moeite te doen nie. Ek kan hom met 'n oop gemoed aan almal van julle aanbeveel!
Dit is wonderlike terugvoer, Isolde! Koeta, as jy dalk hier lees - baie dankie vir jou ongelooflike diens aan die fotografiese gemeenskap. Groete, Igno
Soek raad asseblief ! Ek sien dat ek dust spots op my EOS 500D se sensor begin kry het. Ek het op die internet gelees dat mens dit kan verwyder deur saggies jou asem te blaas op die sensor,en dit dan skoon te maak met 'n oorpluisie in 'n zig-zag patroon. Weet iemand dalk of dit skadelik is,want ek sal dit self wil probeer.
Stephen bly asb weg van 'n oorpluisie op jou sensor ! Die vesels is hopeloos te grof. Gaan kry vir jou 'n sterk blower daar by Kloppers in George. Dis so rubberbol wat jy met die hand blaas. Singer in Jhb het sulke lekker groot blowers wat hulle vir jou kan bestel. Stuur ook groete vir Johan daar asb
Plaas jou kamera in manual clean sensor mode met die spieeltjie op en hou hom dan so met die lensopening na onder. Blaas goed uit. Kry ook vir jou 'n sensorclear pen by Kloppers. Hy het so sagte velt punt wat jy dan saggies oor jou sensor vee in een rigting op 'n keer. Blaas weer so af en toe uit met die blower. Normale stof sal so loskom. Indien daar bietjie taaiheid op jou sensor is het jy so bietjie meer van 'n probleem wat nou weer ander prosedures verg.
Net 'n tip vir almal wie se kameras selfskoonmaak sensors het. Hou die kamera parallel met die grond terwyl die sensor skoongemaak word. Onder die sensor is daar 'n taai-strip waaraan die stof vasplak. Die stof kan op ander plekke land indien dit nie so gedoen word nie
Vreeslik baie dankie vir jou raad Charles ;-) het die raad van die wasem en die oorstokkie op die internet gekry,en die ou het nogals self gese dat die vesels op 'n oorpluisie sag genoeg is,dat dit nie sal krap nie.
Baie mense bring kameras in vir skoonmaak en besef nie die tyd en fyn detail wat gevolg moet word tydens die' proses nie.
Die vraag is, is die fotos wat jy neem vuil, het dit kolle op OF is dit wat jy deur die viewfinder sien? Die stof wat jy deur die viewfinder sien is NIE die probleem nie. Daar is 'n ander skoonmaak proses vir dit.
Die beste wat ek aanbeveel is dat jou kamera battery vol is tydens "sensor cleaning mode". Gebruik geen skoonmaak oplossing nie. Vir selfdoen mense is 'n goeie blower en sensor pen 'n moet he in jou kamera sak. Daar is ook ander goedjies wat jy kan aanskaf soos Loupe, swaps, brush, sensor fluid ens.
BAIE BELANGERIK - As jou battery oud is of jy perongeluk die aan/af skakelaar druk tydens die sensor skoonmaak sal permanente skade aan die "shutter" voorkom. (Dit is as jy besig is op die oppervlakte van die sensor)
Baie dankie Koeta en Charles. Ek het intussen vir my 'n blikkie "Dust Off" van FALCON by ons plaaslike Kodak winkel gekoop. Dit werk soos 'n droom,en het al my dust spots verwyder. Onthou net as jy dit gebruik,om die blikkie altyd horisontaal te hou as jy spuit,en nooit na onder nie,anders is daar 'n kans dat daar vloeistof by die nozzle kan uitkom.
Ek het vandag vir Koeta 'n e-pos gestuur, maar nog nie antwoord ontvang nie. Weet enigiemand dalk of hy nog sake doen?
Ek benodig 'n kundige om my Tamron 90mm-makrolens (vir Sony) skoon te maak voordat ek hom verkoop. Die lens is soos nuut en nie baie gebruik nie, maar dit lyk vir my asof daar bietjie stof binne-in gekom het (ek kan dit sien teen die agterste lenselement).